CELEX: E2013P0026
Language: el
Date: 2013-11-14 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Hæstiréttur Íslands στις 14 Νοεμβρίου 2013 στην υπόθεση ισλανδικό κράτος κατά Atli Gunnarsson (Υπόθεση E-26/13)

20.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 81/13
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Hæstiréttur Íslands στις 14 Νοεμβρίου 2013 στην υπόθεση ισλανδικό κράτος κατά Atli Gunnarsson
   (Υπόθεση E-26/13)
   2014/C 81/12
   Με επιστολή της 14ης Νοεμβρίου 2013 το Hæstiréttur Íslands (το Ανώτατο Δικαστήριο της Ισλανδίας), υπέβαλε αίτηση στο Δικαστήριο της ΕΖΕΣ, η οποία ελήφθη από τη Γραμματεία του Δικαστηρίου στις 14 Νοεμβρίου 2013, για την έκδοση συμβουλευτικής γνώμης στην υπόθεση ισλανδικό κράτος κατά Atli Gunnarsson, σχετικά με τα ακόλουθα ερωτήματα:
   
               1.
            
            
               Είναι σύμφωνο με το άρθρο 28 της συμφωνίας για τον Ενιαίο Ευρωπαϊκό Χώρο και με το άρθρο 7 της οδηγίας 2004/38/ΕΚ το να μην παρέχεται από κράτος (Α), το οποίο αποτελεί συμβαλλόμενο μέρος στη συμφωνία, η δυνατότητα σε συζύγους να συνενώνουν τις ατομικές πιστώσεις φόρου τους στο πλαίσιο της εκτίμησης του φόρου εισοδήματος σε περιπτώσεις στις οποίες και οι δύο σύζυγοι μετακινούνται από το κράτος (Α) και διαμένουν στο κράτος (Β) εντός του Ευρωπαϊκού Οικονομικού Χώρου και ένας εξ αυτών λαμβάνει σύνταξη από το κράτος (Α) τη στιγμή που ο άλλος δεν διαθέτει εισόδημα, ενώ η φορολογική κατάσταση του ζεύγους θα ήταν διαφορετική εάν και οι δύο διέμεναν στο κράτος (Α), συμπεριλαμβανομένου του ότι θα είχαν το δικαίωμα να συνενώνουν τις ατομικές πιστώσεις φόρου;
            
         
               2.
            
            
               Μετά την απάντηση του πρώτου ερωτήματος, έχει σημασία το γεγονός ότι η συμφωνία για τον Ενιαίο Ευρωπαϊκό Χώρο δεν περιέχει ουδεμία διάταξη που να αντιστοιχεί με το άρθρο 21 της Συνθήκης για τη λειτουργία της Ευρωπαϊκής Ένωσης;